钦定古今图书集成/明伦汇编/官常典/第094卷 > 隋刚宪王阿离合懑
## 钦定古今图书集成/明伦汇编/官常典/第094卷 > 隋刚宪王阿离合懑

按《金史》本传：“隋王阿离合懑，景祖第八子也。健捷善
战。年十八，腊醅麻产起兵，据暮棱水乌春，窝谋罕以
姑里甸兵助之。世祖擒腊醅，暮棱水人尚反侧，不自
安，使阿离合懑往抚察之。与斜钵合兵攻窝谋罕，乌
春已死，窝谋罕弃城遁去。后从撒改讨平留可，阿离
合懑功居多。太祖擒萧海里，使阿离合懑献馘于辽。”
太祖谋伐辽，阿离合懑实赞成之。及举兵，阿离合懑
在行间，屡战有功。及太宗等劝进，太祖未之许也。阿
离合懑、昱、宗翰等曰︰：“今大功已集，若不以时建号，无
以系天下心。”太祖曰︰：“吾将思之。”收国元年，太祖即位，
阿离合懑与宗翰以耕具九为献，祝曰︰：“使陛下毋忘
稼穑之艰难。”太祖敬而受之。顷之，为《国论》乙室。勃极
烈为人聪敏辨给，凡一闻见，终身不忘。始未有文字，
祖宗族属时事并能默记。与斜葛同修本朝谱牒，见
人旧未尝识，闻其父祖名，即能道其部族世次所出或积年旧事，偶因他及之。人或遗忘，辄一一辨析言
之，有质疑者皆释其意义。世祖尝称其强记，人不可
及也。天辅三年，寝疾，宗翰日往问之，尽得祖宗旧俗
法度。疾病，上幸其家问疾，问以国家事，对曰︰：“马者，甲
兵之用。今四方未平，而国俗多以良马殉葬，可禁止
之。”乃献平生所乘战马，及以马献。太宗使其子蒲里
迭代为奏，奏有误语，即哂之，宗翰从傍为改定。进奏
讫，薨，年四十九。上闻阿离合懑临薨，有奏事曰︰：“临终
不乱，念及国家事，真贤臣也。”哭之恸。及葬，上亲临。熙
宗时，追封隋国王。天德中，改赠开府仪同三司、隋国
公。大定间，配飨太祖庙庭，谥曰刚宪。子赛也、《斡论》。赛
也子宗尹。